《戊戌客南雄》
明代·王佐

寂寞江城晚，依依独立时。
回风低雁鹜，返照散旌旗。
家在无人问，愁来只自知。
几回挥涕泪，忍诵《北征》诗。

作者简介：元明间广东南海人，字彦举。与孙蕡齐名，结诗社于南园，开抗风轩以延一时名士，时谓构辞敏捷，王不如孙；句意沉著，孙不如王。元末为何真掌书记，劝真降明。洪武六年征为给事中，以不乐枢要，乞归。有《听雨轩集》、《瀛洲集》。